రాహుల్ ఎన్నికకు సీడబ్ల్యూసీ పచ్చజెండాఅధ్యక్ష ఎన్నికల షెడ్యూల్ ఖరారు1 నుంచి 4 దాకా నామినేషన్లు5వ తేదీన పత్రాల పరిశీలనబరిలో నిలిచేది రాహుల్ ఒక్కరేఎన్నికైనట్లు అదే రోజు ప్రకటనన్యూఢిల్లీ, నవంబరు 20 (ఆంధ్రజ్యోతి): గుజరాత్ అసెంబ్లీ ఎన్నికలకు ముందే కాంగ్రెస్ ఉపాధ్యక్షుడు రాహుల్గాంధీ(47)కి పార్టీ అధ్యక్షుడిగా పట్టాభిషేకం జరగబోతోంది. పార్టీ అధినేతగా ఆయన వచ్చే నెల 5వ తేదీన ఎన్నిక కానున్నారు. ప్రస్తుత అధ్యక్షురాలు సోనియాగాంధీ నేతృత్వంలో సోమవారం 10-జన్పథ్లో పార్టీ అత్యున్నత విధాన నిర్ణాయక వేదికైన పార్టీ వర్కింగ్ కమిటీ (సీడబ్ల్యూసీ) సమావేశమై ఇందుకు పచ్చజెండా ఊపింది. అధ్యక్ష ఎన్నిక షెడ్యూల్ను ఖరారుచేసింది. ఆ వివరాలను పార్టీ కేంద్ర ఎన్నికల కమిటీ నేత ముళ్లపళ్లి రామచంద్రన్ ఆ తర్వాత విలేకరుల సమావేశంలో ప్రకటించారు. దీనిప్రకారం వచ్చేనెల 1న నామినేషన్ల స్వీకరణ ప్రక్రియ మొదలవుతుంది.4వ తేదీ మధ్యాహ్నం 3 గంటల వరకు నామినేషన్ పత్రాలు స్వీకరిస్తారు. ఐదో తేదీన వాటి పరిశీలన జరుగుతుంది. మధ్యాహ్నం 3.30 గంటలకు బరిలో నిలిచిన వారి పేర్లు వెల్లడిస్తారు. పోటీలో ఉండేది రాహుల్ ఒక్కరే కాబట్టి ఆయన ఎన్నికైనట్లు అదే రోజు ప్రకటిస్తారు. ఒకవేళ ఒకరి కంటే ఎక్కువ మంది పోటీలో ఉంటే.. నామినేషన్ల ఉపసంహరణకు 11వ తేదీ దాకా గడువు ఉంటుంది. అనివార్యమైతే 16వ తేదీన పోలింగ్ జరుగుతుంది. 19వ తేదీన ఓట్ల లెక్కింపు, తుది ఫలితాలు ప్రకటిస్తారు. షెడ్యూల్ ప్రకటన నామమాత్రమే. రాహుల్ ఎన్నిక ఎప్పుడో ఖరారైనందున నామినేషన్ల ప్రక్రియ వరకే జరుగుతుందని ఏఐసీసీ వర్గాలు అంటున్నాయి. ఆయనొక్కరే నామినేషన్ వేస్తారు కాబట్టి పరిశీలన జరిగే 5వ తేదీనే ఆయన ఎన్నికను లాంఛనంగా ప్రకటిస్తారని చెబుతున్నాయి.స్వతంత్ర భారతంలో ఏఐసీసీ 16వ అధ్యక్షుడిగా ఆయన ఎన్నిక కాబోతుండడంతో పార్టీ నేతలు, శ్రేణుల్లో ఆనందోత్సాహాలు నెలకొన్నాయి. సంస్థాగత ఎన్నికలు నిర్వహించకుండా పదే పదే వాయిదాలు కోరిన కాంగ్రె్సపై కేంద్ర ఎన్నికల కమిషన్ కొన్నాళ్ల క్రితం మండిపడింది. ఏ పరిస్థితుల్లోనూ ఈ ఏడాది చివరికల్లా జరపాలంటూ తుది అవకాశమిచ్చింది. దీంతో సంస్థాగత ఎన్నికలకు కాంగ్రెస్ శ్రీకారం చుట్టింది. అధ్యక్ష ఎన్నికల్లో ఓటువేసే పీసీసీ ప్రతినిధులను ఇప్పటికే ఆయా రాష్ట్రాల పీసీసీలు ఎన్నుకున్నాయి. పార్టీ అధ్యక్షుడి ఎన్నికను ప్రకటించగానే.. కొత్త వర్కింగ్ కమిటీని, ఉపాధ్యక్షుడు, ప్రధాన కార్యదర్శులు, కోశాధికారి, ఇతర ఆఫీసు బేరర్లతో కూడిన తన కొత్త జట్టును రాహుల్ ఎంచుకోనున్నారు. సోమవారం సీడబ్ల్యూసీ భేటీ కాగానే... సెప్టెంబరులో మరణించిన సీడబ్ల్యూసీ మాజీ సభ్యుడు, మాజీ ప్రధాని ఇందిరాగాంధీకి వ్యక్తిగత కార్యదర్శిగా పనిచేసిన ఎంఎల్ ఫోతేదార్ మృతికి సంతాపం తెలుపుతూ తీర్మానం చేసింది. అలాగే సోమవారం కన్నుమూసిన పార్టీ సీనియర్ నేత, కేంద్ర మాజీ మంత్రి ప్రియరంజన్ దాస్మున్షీకి నివాళులు అర్పించింది. ఈ సమావేశానికి రాహుల్గాంధీ, మాజీ ప్రధాని మన్మోహన్సింగ్, పార్టీ ప్రధాన కార్యదర్శులు హాజరయ్యారు.గుజరాత్ ఎన్నికలకు ముందే ఎన్నుకోవాలి..గుజరాత్ ఎన్నికలకు ముందే రాహుల్కు అధ్యక్ష పగ్గాలు అప్పగిస్తే.. ప్రజల్లో పార్టీ పట్ల వైఖరి ఎలా ఉంటుంది...? ఎన్నికల తర్వాత ఎన్నుకుంటే ఏమనుకుంటారు...? బీజేపీ వైఖరి ఎలా ఉంటుంది...? అన్న అంశాలు చర్చకొచ్చినట్లు తెలిసింది. త్వరలో అధ్యక్షుడు కాబోతున్న రాహుల్ గుజరాత్లో అడుగుపెడితే.. ప్రధాని మోదీ-అమిత్ షా సొంత రాష్ట్రంలో బీజేపీ వణికిపోవడం ఖాయమని, ఆలస్యం చేస్తే ఇతర పార్టీల నుంచి విమర్శలు రావచ్చని కొంత మంది సభ్యులు అభిప్రాయపడ్డారు. పార్టీ అధ్యక్షుడిగా రాహుల్ను ప్రజలు, కార్యకర్తలు ఆమోదిస్తారని, యువత కూడా ఆయన వెంటే నడుస్తుందని ఓ సభ్యుడు వ్యాఖ్యానించగా.. సోనియా ఏకీభవించినట్లు సమాచారం. ఇదిలా ఉండగా, దేశంలో అనాది పార్టీ అయిన కాంగ్రె్సకు 19 ఏళ్లపాటు అధ్యక్షురాలిగా కొనసాగి సోనియాగాంధీ చరిత్ర సృష్టించారు. సీతారాం కేసరిని తొలగించి.. 1998 మార్చి 14న అధ్యక్ష బాధ్యతలను ఆమె స్వీకరించారు.స్వతంత్ర దేశంలో జన్మించిన తొలి కాంగ్రెస్ అధ్యక్షుడిగా..స్వతంత్ర భారత దేశంలో జన్మించిన వ్యక్తి మొదటిసారి కాంగ్రెస్ పార్టీకి జాతీయ అధ్యక్షుడు కాబోతున్నారు. రాహుల్ తండ్రి, తల్లితో సహా గతంలో పార్టీ అధ్యక్షులుగా పనిచేసిన వారంతా స్వాతంత్ర్యానికి పూర్వం జన్మించినవారే. రాహుల్ స్వాతంత్ర్యానంతరం.. 1970 జూన్ 19న రాహుల్ ఢిల్లీలో జన్మించారు. అలాగే స్వతంత్ర భారతంలో కాంగ్రెస్ జాతీయ అధ్యక్షుడిగా ఎన్నికైన మూడో అతిపిన్న వయస్కుడు కానున్నారు. ఆయన కంటే ముందు ఆయన తండ్రి రాజీవ్గాంధీ.. 41 ఏళ్ల వయస్సులో 1985లో (ఇందిరాగాంధీ మరణానంతరం) ముంబై ప్లీనరీలో పార్టీ అధ్యక్షుడిగా బాధ్యతలు స్వీకరించి రికార్డు సృష్టించారు. అంతకు ముందే ఇందిర 42 ఏళ్ల వయస్సులో 1959లో ఢిల్లీలో జరిగిన ప్రత్యేక ప్లీనరీలో పార్టీ అధ్యక్ష బాధ్యతలు తీసుకున్నారు.
rahul ennikaku seedablucy pachajendaaadhyaksha ennikala shedule khararu1 nunchi 4 daka naminationlu5va tedeena patraala pariseelanabarilo nilichedi rahul okkareeennikainatlu adhe roju prakatananyuudillii, navambaru 20 (aandhrajyoti): gujarat assembley ennikalaku munde congress upaadhyakshudu rahulgandhi(47)ki party adhyakshudigaa pattabhishekam jaragabotondi. party adhinetagaa aayana vache nela 5va tedeena ennika kaanunnaaru. prastuta adhyakshuraalu soniyagandhi netrutvamlo somavaram 10-janpathlo party atyunnata vidhaana nirnaayaka vedikaina party varking commity (seedablucy) samavesamai induku pachajenda oopindi. adhyaksha ennika shedyulnu khararuchesindi. aa vivaraalanu party kendra ennikala commity netha mullapalli ramachandran aa tarvaata vilekarula samavesamlo prakatinchaaru. deeniprakaaram vachenela 1na naminationla sweekarana prakriya modalavutundi.4va tedee madhyaahnam 3 gantala varaku namination patraalu sweekaristaaru. aido tedeena vaati pariseelana jarugutundi. madhyaahnam 3.30 gantalaku barilo nilichina vaari paerlu velladistaaru. potilo undedi rahul okkare kabatti aayana ennikainatlu adhe roju prakatistaaru. okavela okari kante ekkuva mandi potilo unte.. naminationla upasamharanaku 11va tedee daka gaduvu untundi. anivaaryamaithe 16va tedeena poling jarugutundi. 19va tedeena otla lekkimpu, tudi phalitaalu prakatistaaru. shedule prakatana namamatrame. rahul ennika eppudo khararainanduna naminationla prakriya varake jarugutundani aicc vargaalu antunnayi. aayanokkare namination vestaaru kabatti pariseelana jarige 5va tedeene aayana ennikanu laanchanamgaa prakatistaarani chebutunnaayi.swatantra bhaaratamlo aicc 16va adhyakshudigaa aayana ennika kaabotundadamto party nethalu, shrenullo aanandotsaahaalu nelakonnaayi. samsthaagata ennikalu nirvahinchakundaa pade pade vaayidaalu korina congrespy kendra ennikala kamishan konnalla kritam mandipadindi. e paristhitulloonuu ee edaadi chivarikalla jarapaalantuu tudi avakaasamichchindi. deentho samsthaagata ennikalaku congress srikaram chuttindi. adhyaksha ennikallo otuvese pcc pratinidhulanu ippatike aayaa rashtrala pcclu ennukunnaayi. party adhyakshudi ennikanu prakatinchagaane.. kotta varking kamiteeni, upaadhyakshudu, pradhaana kaaryadarsulu, koshadhikari, itara aafiisu berarlatho kuudina tana kotta jattunu rahul enchukonunnaru. somavaram seedablucy bheti kagane... septembarulo maraninchina seedablucy maji sabhyudu, maji pradhaani indiraagaandheeki vyaktigata kaaryadarsigaa panichesina ml phothedar mrutiki santaapam teluputuu teermaanam chesindi. alaage somavaram kannumuusina party seanier netha, kendra maji mantri priyaranjan daasmunsheeki nivaalulu arpinchindi. ee samavesaniki rahulgandhi, maji pradhaani manmohansing, party pradhaana kaaryadarsulu haajarayyaaru.gujarat ennikalaku munde ennukovali..gujarat ennikalaku munde rahulku adhyaksha paggaalu appagiste.. prajallo party patla vaikhari ela untundi...? ennikala tarvaata ennukunte emanukuntaru...? bgfa vaikhari ela untundi...? anna amsaalu charchakochinatlu telisindi. twaralo adhyakshudu kaabotunna rahul gujaraatlo adugupedithe.. pradhaani modii-amit shaa sonta rashtramlo bgfa vanikipovadam khayamani, aalasyam cheste itara paarteela nunchi vimarsalu ravachani kontha mandi sabhyulu abhipraayapaddaaru. party adhyakshudigaa rahulnu prajalu, kaaryakartalu aamodistaarani, yuvata kuudaa aayana vente nadustundani oo sabhyudu vyaakhyaaninchagaa.. sonia ekibhavinchinatlu samacharam. idila undagaa, desamlo anaadi party ayina congresku 19 ellapatu adhyakshuraaligaa konasagi soniyagandhi charitra srushtinchaaru. siitaram kesarini tolaginchi.. 1998 marchi 14na adhyaksha baadhyatalanu aame sweekarinchaaru.swatantra desamlo janminchina toli congress adhyakshudigaa..swatantra bhaarata desamlo janminchina vyakti modatisaari congress paarteeki jaateeya adhyakshudu kaabotunnaaru. rahul tandri, tallitho sahaa gatamlo party adhyakshulugaa panichesina vaarantaa swaatantryaaniki puurvam janminchinavaare. rahul swaatantryaanantaram.. 1970 joon 19na rahul dhilleelo janminchaaru. alaage swatantra bhaaratamlo congress jaateeya adhyakshudigaa ennikaina moodo atipinna vayaskudu kaanunnaaru. aayana kante mundu aayana tandri rajivgandhi.. 41 ella vayassulo 1985loo (indiraagaandhii maranaanantaram) mumbai pleenariiloo party adhyakshudigaa baadhyatalu sweekarinchi rikaardu srushtinchaaru. antaku munde indira 42 ella vayassulo 1959loo dhilleelo jarigina pratyeka pleenariiloo party adhyaksha baadhyatalu teesukunnaru.